sagorsarker/bangla-wikipedia huggingface dataset:
হাসনাবাদ ইউনিয়ন, মনোহরগঞ্জ

হাসনাবাদ বাংলাদেশের কুমিল্লা জেলার অন্তর্গত মনোহরগঞ্জ উপজেলার একটি ইউনিয়ন।
মনোহরগঞ্জ উপজেলার সর্ব-পশ্চিমে হাসনাবাদ ইউনিয়নের অবস্থান। এ ইউনিয়নের পূর্বে বাইশগাঁও ইউনিয়ন, দক্ষিণে নোয়াখালী জেলার চাটখিল উপজেলার মোহাম্মদপুর ইউনিয়ন, পশ্চিমে নোয়াখালী জেলার চাটখিল উপজেলার বদলকোট ইউনিয়ন এবং উত্তরে চাঁদপুর জেলার শাহরাস্তি উপজেলার চিতোষী পূর্ব ইউনিয়ন অবস্থিত।
হাসনাবাদ ইউনিয়ন মনোহরগঞ্জ উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম মনোহরগঞ্জ থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।
আলীনকিপুর স্কুল & কলেজ
১। হাসনাবাদ বাজার থেকে চিতৌষী।।
চিতৌষী থেকে মুদাফরগঞ্জ।।
মুদাফরগঞ্জ থেকে কুমিল্লা।।
কুমিল্লা থেকে ঢাকা।।
২। হাসনাবাদ বাজার থেকে চাটখিল, নোয়াখালী।।
চাটখিল থেকে লক্ষীপুর।।
 হাসনাবাদ বাজার
মো: কামাল হোসেন,চেয়ারম্যান
৩নং হাসনাবাদ ইউনিয়ন
ঝলম উত্তর ইউনিয়ন

ঝলম উত্তর বাংলাদেশের কুমিল্লা জেলার অন্তর্গত মনোহরগঞ্জ উপজেলার একটি ইউনিয়ন।
ঝলম উত্তর ইউনিয়নের আয়তন ৩,১৯২ একর।
ঝলম উত্তর ইউনিয়নের মোট জনসংখ্যা ২০,১৪৮ জন। এর মধ্যে পুরুষ ১০,৩৭৬ জন এবং নারী ৯,৭৭২ জন।
মনোহরগঞ্জ উপজেলার উত্তর-পশ্চিমাংশে ঝলম উত্তর ইউনিয়নের অবস্থান। এ ইউনিয়নের দক্ষিণে ঝলম দক্ষিণ ইউনিয়ন, পূর্বে মৈশাতুয়া ইউনিয়ন, উত্তরে লাকসাম উপজেলার মুদাফফরগঞ্জ দক্ষিণ ইউনিয়ন এবং পশ্চিমে চাঁদপুর জেলার শাহরাস্তি উপজেলার রায়শ্রী দক্ষিণ ইউনিয়ন অবস্থিত।
১৯৮৫ সালের ১০ জানুয়ারি ১৫টি গ্রাম নিয়ে ঝলম উত্তর ইউনিয়ন পরিষদ গঠিত হয়।
ঝলম উত্তর ইউনিয়ন মনোহরগঞ্জ উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম মনোহরগঞ্জ থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।
এ ইউনিয়নের গ্রামগুলো হল:
১.লালচাঁদপুর উচ্চ বিদ্যালয়
২.বড় কেশতলা উচ্চ বিদ্যালয়
৩.নরহরিপুর দেবপুর উচ্চ বিদ্যালয়
 মাদরাসা
৪ নং উওর ঝলম ইউনিয়নের একজায়গা থেকে অন্য জায়গায় যাওয়ার জন্য অটোরিক্সায় সিএনজি ইত্যাদি ব্যবহার করা যায়
সুতানালী খাল, ডাকাতিয়া নদী
ইউনিয়নের পূর্ব পাশ দিয়ে বয়ে যাওয়া ডাকাতিয়া নদীর পাড়, যেখানে সকাল-বিকাল পর্যন্ত বহু লোকের সমাগম হয়।
ঝলম দক্ষিণ ইউনিয়ন

ঝলম দক্ষিণ বাংলাদেশের কুমিল্লা জেলার অন্তর্গত মনোহরগঞ্জ উপজেলার একটি ইউনিয়ন।
মনোহরগঞ্জ উপজেলার উত্তর-পশ্চিমাংশে ঝলম দক্ষিণ ইউনিয়নের অবস্থান। এ ইউনিয়নের উত্তরে ঝলম উত্তর ইউনিয়ন, পূর্বে মৈশাতুয়া ইউনিয়ন, দক্ষিণ-পূর্বে খিলা ইউনিয়ন, দক্ষিণে বাইশগাঁও ইউনিয়ন, পশ্চিমে চাঁদপুর জেলার শাহরাস্তি উপজেলার চিতোষী পূর্ব ইউনিয়ন এবং উত্তর-পশ্চিমে চাঁদপুর জেলার শাহরাস্তি উপজেলার রায়শ্রী দক্ষিণ ইউনিয়ন অবস্থিত।
ঝলম দক্ষিণ ইউনিয়ন মনোহরগঞ্জ উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম মনোহরগঞ্জ থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।
মৈশাতুয়া ইউনিয়ন

মৈশাতুয়া বাংলাদেশের কুমিল্লা জেলার অন্তর্গত মনোহরগঞ্জ উপজেলার একটি ইউনিয়ন।
মৈশাতুয়া ইউনিয়নের আয়তন প্রায় ১৬.১৫ বর্গ কি.মি.।
মনোহরগঞ্জ উপজেলার উত্তরাংশে মৈশাতুয়া ইউনিয়নের অবস্থান। এ ইউনিয়নের পশ্চিমে ঝলম উত্তর ইউনিয়ন ও ঝলম দক্ষিণ ইউনিয়ন, দক্ষিণে খিলা ইউনিয়ন, পূর্বে লাকসাম উপজেলার গোবিন্দপুর ইউনিয়ন, উত্তরে লাকসাম উপজেলার কান্দিরপাড় ইউনিয়ন এবং উত্তর-পশ্চিমে লাকসাম উপজেলার মুদাফফরগঞ্জ দক্ষিণ ইউনিয়ন অবস্থিত।
মৈশাতুয়া ইউনিয়ন মনোহরগঞ্জ উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম মনোহরগঞ্জ থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।
এই ইউনিয়নের একমাত্র নদী ডাকাতিয়া নদী। যা ইউনিয়নের উত্তর ও পশ্চিম সীমানা বরাবর বয়ে গিয়েছে। 
আর উল্লেখযোগ্য মধ্যে রয়েছে ঘাঘরিয়া খাল, যা পুরনো ডাকাতিয়া নদী হতে উৎপন্ন হয়ে ইউনিয়নের দক্ষিণ সীমানা বরাবর খানাতুয়া, গোয়ালীয়ারা, হাটিরপাড় গ্রামের পাশ দিয়ে প্রবাহিত হয়ে মনোহরগঞ্জ সরকারি উচ্চ বিদ্যালয় ও কলেজের কাছে ডাকাতিয়া নদীতে মিশেছে।
লক্ষণপুর ইউনিয়ন, মনোহরগঞ্জ

লক্ষণপুর বাংলাদেশের কুমিল্লা জেলার অন্তর্গত মনোহরগঞ্জ উপজেলার একটি ইউনিয়ন। আনুমানিক ১৯৪৩ সালে প্রথম সদর মহকুমার অধীনে লক্ষণপুর ইউনিয়ন গঠিত হয়। বর্তমান মনোহরগঞ্জও ছিল লক্ষণপুর ইউনিয়নের অন্তর্ভূক্ত। সে সময়ে ইউনিয়ন এর চেয়ারম্যানকে গ্রাম প্রেসিডেন্ট বলা হত। ১৯৫০ সালে পাকিস্তান শাসনামলে গ্রাম প্রেসিডেন্ট এর পদকে ইউনিয়ন চেয়ারম্যান পদবী ঘোষণা করা হয়। পরবর্তীতে লক্ষণপুর ইউনিয়নকে ভেঙে অনেকগুলো ইউনিয়ন গঠিত হয়। এবং সর্বশেষ ১৯৮৫ সালে লক্ষণপুর ইউনিয়নকে ভেঙে ডাকাতিয়া খালের উত্তর-পূর্ব পাড়ের অংশকে লক্ষণপুর ও দক্ষিণ-পশ্চিম পাড়ের অংশকে নিয়ে সরসপুর ইউনিয়ন গঠন করা হয়।
লক্ষণপুর ইউনিয়নের আয়তন ১৫,২৯ বর্গ কিলোমিটার মিটার বা ৫৯০ বর্গমাইল (প্রায় ৩৭৭৮২৪.১ একর)। মৌজার মৌজার সংখ্যা ১১টি এবং গ্রামের সংখ্যা ১৩টি।
মোট জনসংখ্যা ১৭৬৮২জন। এর মধ্যে ৮০২৪ জন পুরুষ ও ৯৬৫৮ জন নারী।
মনোহরগঞ্জ উপজেলার মধ্যাংশে লক্ষণপুর ইউনিয়নের অবস্থান। এ ইউনিয়নের পশ্চিমে বাইশগাঁও ইউনিয়ন, উত্তরে খিলা ইউনিয়ন, পূর্বে উত্তর হাওলা ইউনিয়ন, দক্ষিণ-পূর্বে নাথেরপেটুয়া ইউনিয়ন ও বিপুলাসার ইউনিয়ন এবং দক্ষিণে সরসপুর ইউনিয়ন অবস্থিত।
লক্ষণপুর ইউনিয়ন মনোহরগঞ্জ উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম মনোহরগঞ্জ থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।
লক্ষণপুর ইউনিয়নে ষোলটি তালিকাভূক্ত শিক্ষাপ্রতিষ্ঠান রয়েছে। এছাড়া প্রতিটি গ্রামেই আরবী শিক্ষার জন্য রয়েছে মসজিদ ভিত্তিক মকতব। লক্ষণপুর ইউনিয়নের শিক্ষার হার ৫৩.৪৬%।
লক্ষণপুর ইউনিয়নে তিনটি প্রধান হাট-বাজার রয়েছে। সেগুলো হলো–
এছাড়া বানঘর চৌরাস্তা, শিংজোয়ারী (শিঙ্গিরী), মান্দুয়ারা, শোয়ারী ও সফুরাতে গ্রাম্যের অভ্যন্তরে বিভিন্ন ব্যবসা প্রতিষ্ঠান রয়েছে যেগুলো গ্রামের লোকেদের নৈমিত্তিক চাহিদা পূরণে সহায়ক।
খিলা ইউনিয়ন

খিলা বাংলাদেশের কুমিল্লা জেলার অন্তর্গত মনোহরগঞ্জ উপজেলার একটি ইউনিয়ন।
খিলা ইউনিয়নের আয়তন ৪৩৬৪ একর বা ১৭.৬৭ বর্গকিলোমিটার।
মনোহরগঞ্জ উপজেলার পূর্বাংশে খিলা ইউনিয়নের অবস্থান। অত্র ইউনিয়নের দক্ষিণে উত্তর হাওলা ইউনিয়ন ও লক্ষণপুর ইউনিয়ন; পশ্চিমে বাইশগাঁও ইউনিয়ন; উত্তর-পশ্চিমে ঝলম দক্ষিণ ইউনিয়ন; উত্তরে মৈশাতুয়া ইউনিয়ন, লাকসাম উপজেলার গোবিন্দপুর ইউনিয়ন ও উত্তরদা ইউনিয়ন এবং পূর্বে নাঙ্গলকোট উপজেলার আদ্রা উত্তর ইউনিয়ন ও আদ্রা দক্ষিণ ইউনিয়ন অবস্থিত।
খিলা ইউনিয়ন মনোহরগঞ্জ উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম মনোহরগঞ্জ থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।
খিলা ইউনিয়নে মোট ১৬টি গ্রাম আছে। গ্রামগুলো হলোঃ
২০২১ সনের এসএসসি পরীক্ষায় কুমিল্লা শিক্ষা বোর্ডে খিলা আজিজ উল্লা উচ্চ বিদ্যালয়ের ৯ম স্থান অর্জন। এছাড়াও খিলা আজিজ উল্লা উচ্চ বিদ্যালয় ও গণ উদ্যোগ বালিকা উচ্চ বিদ্যালয় থেকে অনেক শিক্ষার্থী ডাক্তার ইঞ্জিনিয়ার সহ অনেক বড় বড় পদে রয়েছেন।
লাকসাম থেকে ৬.৮ কি.মি. দক্ষিণে
মনোহরগঞ্জ থেকে ৭.৫ কি.মি. পূর্বে ও নাঙ্গলকোট থেকে ৮ কি.মি পশ্চিমে তিন উপজেলার কেন্দ্রবিন্দুতে অবস্থিত
এই ইউনিয়নের কোনো নদী নেই। আর উল্লেখযোগ্য খালের মধ্যে রয়েছে ঘাঘরিয়া।
পুরনো ডাকাতিয়া নদী হতে শুরু হওয়া ঘাঘরিয়া খালটি ইউনিয়নের উত্তর সীমানা বরাবর যথাক্রমে খিলা, পাঁচপুকুরিয়া, বান্দুয়াইন, হাতিয়ামুড়ী, শিকচাইল, তাহেরপুর, দিশাবন্দ গ্রাম দিয়ে প্রবাহিত হয়ে মনোহরগঞ্জ সরকারি উচ্চ বিদ্যালয় ও কলেজের নিকট এসে ডাকাতিয়া নদীতে মিশেছে।
উত্তর হাওলা ইউনিয়ন

উত্তর হাওলা বাংলাদেশের কুমিল্লা জেলার অন্তর্গত মনোহরগঞ্জ উপজেলার একটি ইউনিয়ন।
মনোহরগঞ্জ উপজেলার পূর্বাংশে উত্তর হাওলা ইউনিয়নের অবস্থান। এ ইউনিয়নের উত্তরে খিলা ইউনিয়ন, পশ্চিমে লক্ষণপুর ইউনিয়ন, দক্ষিণে নাথেরপেটুয়া ইউনিয়ন এবং পূর্বে নাঙ্গলকোট উপজেলার আদ্রা দক্ষিণ ইউনিয়ন অবস্থিত।
উত্তর হাওলা ইউনিয়ন মনোহরগঞ্জ উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম মনোহরগঞ্জ থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।
মুন্সিরহাট বাজার
দিঘীর পাড়, উত্তর হাওলা
জনাব তাজুল ইসলাম (২০০৮- বর্তমান)
নাথেরপেটুয়া ইউনিয়ন

নাথেরপেটুয়া বাংলাদেশের কুমিল্লা জেলার অন্তর্গত মনোহরগঞ্জ উপজেলার একটি ইউনিয়ন।
জনসংখ্যা প্রায় সাতত্রিশ হাজার দুইশত ছিয়াত্তর জন। 
মনোহরগঞ্জ উপজেলার দক্ষিণ-পূর্বাংশে নাথেরপেটুয়া ইউনিয়নের অবস্থান। এ ইউনিয়নের উত্তরে উত্তর হাওলা ইউনিয়ন, উত্তর-পশ্চিমে লক্ষণপুর ইউনিয়ন, পশ্চিমে বিপুলাসার ইউনিয়ন, দক্ষিণে নোয়াখালী জেলার সোনাইমুড়ি উপজেলার চাষীরহাট ইউনিয়ন, দক্ষিণ-পূর্বে নোয়াখালী জেলার সেনবাগ উপজেলার ছাতারপাইয়া ইউনিয়ন এবং পূর্বে নাঙ্গলকোট উপজেলার জোড্ডা পশ্চিম ইউনিয়ন ও আদ্রা দক্ষিণ ইউনিয়ন অবস্থিত।
নাথেরপেটুয়া ইউনিয়ন মনোহরগঞ্জ উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম মনোহরগঞ্জ থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।
নাথেরপেটুয়ায় সড়ক ও রেলপথ রয়েছে। নাথেরপেটুয়া বাসস্ট্যান্ড থেকে সরাসরি ঢাকা, ও নোয়াখালীতে যাওয়া যায়। এছাড়া লাকসাম, কুমিল্লা ও নোয়াখালী জেলার সোনাইমুড়ি ভায়া পথে চট্টগ্রাম, সিলেটসহ দেশের গুরুত্বপূর্ণ সকল শহরের সাথে সড়ক যাতায়াত করা যায়।নাথেরপেটুয়া রেল ষ্টেশন থেকে রেলপথে ঢাকা, চট্টগ্রাম, সিলেট, নোয়াখালী, লাকসাম জংশন, কুমিল্লা, চাঁদপুরসহ অন্যান্য শহরে যাতায়াত করা যায়।নাথেরপেটুয়া থেকে আশপাশের গ্রাম ও বাজার সমূহে হোন্ডা, টেক্সি, সিএনজি, অটোরিক্সা, মিশুক ইত্যাদির মাধ্যমে উন্নত যোগাযোগ ব্যবস্থা রয়েছে।
বিপুলাসার ইউনিয়ন

বিপুলাসার বাংলাদেশের কুমিল্লা জেলার অন্তর্গত মনোহরগঞ্জ উপজেলার একটি ইউনিয়ন।
মনোহরগঞ্জ উপজেলার দক্ষিণাংশে বিপুলাসার ইউনিয়নের অবস্থান। এ ইউনিয়নের পশ্চিমে সরসপুর ইউনিয়ন, উত্তরে লক্ষণপুর ইউনিয়ন,উত্তর-পূর্বে নাথেরপেটুয়া ইউনিয়ন, পূর্ব এবং দক্ষিণে নোয়াখালী জেলার সোনাইমুড়ি উপজেলার চাষীরহাট ইউনিয়ন ও নদনা ইউনিয়ন অবস্থিত।
বিপুলাসার ইউনিয়ন মনোহরগঞ্জ উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম মনোহরগঞ্জ থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।
বিপুলাসার আহম্মদ উল্যা উচ্চ বিদ্যালয়,বিপুলাসার ফাযিল(ডিগ্রি)মাদ্রাসা সহ অসংখ্য নূরানি,প্রাথমিক বিদ্যালয় এবং কেজি স্কুল।
বিপুলাসার বাজার 
রবি বার এবং বুদ বার
রেজাউল হক ভূইয়া পেয়ারু মেম্বার
মোস্তফা কামাল মেম্বার
শাহ আলম মেম্বার
আবু বক্কর ছিদ্দিক মেম্বার
শাহজাহান সাজু মেম্বার
শাহাজান ব্যাপারী মেম্বার
লাকসাম থানা

লাকসাম থানা বাংলাদেশের কুমিল্লা জেলার অন্তর্গত লাকসাম উপজেলার একটি থানা।
লাকসাম উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম লাকসাম থানার আওতাধীন।
লাকসাম পৌরসভা

লাকসাম পৌরসভা বাংলাদেশের কুমিল্লা জেলার অন্তর্গত একটি পৌরসভা।
লাকসাম উপজেলার মধ্যাংশে লাকসাম পৌরসভার অবস্থান। এ পৌরসভার পশ্চিমে কান্দিরপাড় ইউনিয়ন, দক্ষিণ-পশ্চিমে গোবিন্দপুর ইউনিয়ন, দক্ষিণে উত্তরদা ইউনিয়ন ও আজগরা ইউনিয়ন, পূর্বে লাকসাম পূর্ব ইউনিয়ন ও লালমাই উপজেলার পেরুল দক্ষিণ ইউনিয়ন এবং উত্তরে লালমাই উপজেলার পেরুল দক্ষিণ ইউনিয়ন অবস্থিত।
লাকসাম নামকরণ উৎপত্তি নিয়ে বিভিন্ন ধরণের মতামত রয়েছে। মনে করা হয় যে, এ এলাকায় লাখ লাখ শামছ এর আবাসস্থল ছিল বিধায় এর নামকরণ হয়েছে লাকসাম। শামছ আরবী শব্দ এবং এর অর্থ সূর্য্য, সূর্য্য আওলীয় দরবেশদেরকে বুঝাত। তাই বলা যায় লাখ লাখ শামছ হতেই লাকসাম নামের উৎপত্তি হয়েছে।
আরো প্রবাদ রয়েছে যে, এ অঞ্চলে অসংখ্য ধনাট্য ব্যক্তির প্রভাব প্রতিপত্তির দরুনই লাকসাম নামকরণ করা হয়েছে। কিংবদন্তী রয়েছে যে, লাখ লাখ ’’শ্যাম’’ বা গোপীনি তথা সখি নিয়ে এ অঞ্চলে কেলী করত বলেই এ স্থানের নাম লাকশ্যাম থেকে লাকসাম হয়েছে।
লাকসাম পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম লাকসাম থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।
এই পৌরসভার কোল ঘেষে বয়ে গিয়েছে ডাকাতিয়া নদী। আর উল্লেখযোগ্য খালের মধ্যে রয়েছে নলুয়া খাল, যা ডাকাতিয়া নদী থেকে উৎপত্তি হয়ে গাজীমুড়া এলাকার পশ্চিম পাশ দিয়ে বয়ে গিয়েছে। 
জনাব মোহাম্মদ তাজুল ইসলাম (মাননীয় মন্ত্রী স্থানীয় সরকার পল্লী উন্নয়ন সভার মন্ত্রণালয়)
পশ্চিম রাজাবাজার

<mapframe latitude="23.753457" longitude="90.386856" zoom="15" width="200" height="200" align="right" />পশ্চিম রাজাবাজার হল বাংলাদেশের ঢাকার শহরের অবস্থিত একটি মহল্লা। অঞ্চলটি তেজগাঁও থানা প্রশাসনের আওতাধীন। বাংলাদেশের আদমশুমারি ও গৃহগণনা অনুসারে পশ্চিম রাজাবাজারে ৪,৪৯৩ টি পরিবারে জনসংখ্যা মোট ২২,৯৯৭ জন।
মহাখালী ডিওএইচএস

<mapframe latitude="23.782581" longitude="90.395419" zoom="15" width="300" height="200" align="right" />মহাখালী ডিওএইচএস বাংলাদেশের ঢাকার শহরের মহাখালীতে অবস্থিত একটি অভিজাত এলাকা। বাংলাদেশের সশস্ত্র বাহিনী কর্মকর্তাদের বসবাসের জন্য তৈরি করা হয়েছিল। এলাকাটি ঢাকা উত্তর সিটি কর্পোরেশনের অন্তর্ভুক্ত।
১৯৮০ দশকের মাঝামাঝি সময়ে এটি বাংলাদেশ সরকারের প্রতিরক্ষা অফিসার হাউজিং সোসাইটি (ডিওএইচএস) প্রকল্পের অধীনে প্রতিষ্ঠিত হয়েছিল। ঢাকা সেনানিবাস ও ক্যান্টনমেন্ট বোর্ডের আওতায় পরিচালিত হয়। মহাখালী ডিওএইচএসের অভ্যন্তরে একটি মসজিদ রয়েছে।
মহাখালী ডিওএইচএস-এর জমির পরিমাণ ৬৬.০৯৬৫ একর এবং মোট প্লট রয়েছে ৫২৩ টি (বিভাজিত প্লটসহ)।
দক্ষিণখান ইউনিয়ন

দক্ষিণখান আদর্শ ইউনিয়ন বাংলাদেশের ঢাকা জেলার তেজগাঁও উন্নয়ন সার্কেলের একটি প্রশাসনিক ইউনিয়ন। যা ঢাকা উত্তর সিটি কর্পোরেশন সঙ্গে একীভূত করা হয়। স্থানীয় সরকার (সিটি করপোরেশন) সীমানা পরিবর্তন (সম্প্রসারণ ও সংকোচন) বিধিমালা-২০১৩-এর বিধি ৫(২) বিধান অনুসারে ডিএনসিসির অন্তর্ভুক্ত করা হয়। এর ফলে দক্ষিণখান আদর্শ ইউনিয়ন পরিষদ বিলুপ্ত হয়।
দক্ষিণখান থানার উত্তরে গাজীপুর সদর উপজেলা, দক্ষিণে খিলক্ষেত থানা, পূর্বে উত্তরখান থানা ও পশ্চিমে বিমানবন্দর থানা অবস্থিত।
১৯৭১ সাল থেকে ২০১৮ সাল পর্যন্ত তেজগাঁও উন্নয়ন সার্কেলের একটি প্রশাসনিক ইউনিয়ন ছিল। যা ঢাকা উত্তর সিটি করপোরেশনের সঙ্গে একীভূত করা হয়।
জনসংখ্যা প্রায় ৫,২৯,৫০০।
শিক্ষার হার : শিক্ষার হার ৬৮.৮৭%। পুরুষ ও মহিলাদের মধ্যে এই হার যথাক্রমে ৭৩.৫৭% ও ৬৩.০৬%।
শিক্ষা প্রতিষ্ঠান
সর্বশেষ চেয়ারম্যান- এস.এম তোফাজ্জল হোসেন (বীর মুক্তিযোদ্ধা)
চেয়ারম্যানগণের তালিকা
হরিরামপুর ইউনিয়ন, ত্রিশাল

হরিরামপুর ইউনিয়ন বাংলাদেশের ময়মনসিংহ জেলার ত্রিশাল উপজেলার একটি ইউনিয়ন।
এই ইউনিয়নে মোট ৯টি ওয়ার্ড রয়েছে।
আয়তন-৫৮৮১ একর। জনসংখ্যা- পুরুষ-১১৮০১ জন। মহিলা- ১১৪৩৯ জন।
শিক্ষার হার :  ৩১.২৬%
শিক্ষা প্রতিষ্ঠান
বর্তমান চেয়ারম্যান- "মোঃ আবু সাঈদ"
বাংলাদেশি বিজ্ঞানীদের তালিকা

এই পাতাটি বাংলাদেশি বিজ্ঞানীদের একটি তালিকা প্রদর্শন করে। নিম্নে বাংলাদেশি বিজ্ঞানীদের নামের তালিকা প্রদান করা হলো -
জুনিয়র ফিরপো

হেক্টর জুনিয়র ফিরপো আদামেস (জন্ম: ২২ আগস্ট ১৯৯৬; জুনিয়র নামে পরিচিত) একজন ডোমিনিকান পেশাদার ফুটবলার, যিনি ইংল্যান্ডের ক্লাব লিডস ইউনাইটেড এর হয়ে লেফট ব্যাক হিসেবে খেলেন।
জুনিয়র তার পেশাদার ক্যারিয়ার শুরু করেন স্পেনের ক্লাব "রিয়াল বেতিস বি" এর হয়ে ২০১৫ সালে। ২০১৮ সালে তিনি "রিয়াল বেতিস" মূল দলের সাথে সংযুক্ত হন। ২০১৯ সালে আরেক স্পেনীয় ক্লাব বার্সেলোনা তাকে ১ কোটি ৮০ লক্ষ ইউরোর বিনিময়ে কিনে নেয়। পরবর্তীতে ইংরেজ ক্লাব লিডস ইউনাইটেড ২০২১ সালে তাকে ১ কোটি ৫০ লক্ষ ইউরোর বিনিময়ে বার্সেলোনা থেকে কিনে নেয়।
জুনিয়রের জন্ম ডোমিনিকান রিপাবলিক এ হলেও তিনি জীবনের বেশিরভাগ সময় কাটিয়েছেন স্পেনে। তিনি স্পেন অনূর্ধ্ব-২১ দলের হয়ে খেলেছেন।
ভালবাসা ভালবাসা (২০০৫-এর চলচ্চিত্র)

ভালবাসা ভালবাসা
ভালবাসা ভালবাসা মুহম্মদ হান্নান পরিচালিত একটি বাংলাদেশি ভাষার বাংলা সিনেমা। এতে অভিনয় করেছেন রিয়াজ এবং শাবনূর।
https://youtube.com/m3byr2F7DQQ
আহমাদ লাই বিন বুজাং

হাজি আহমাদ লাই বিন বুজাং (১৯৪৯–২০১৯) একজন মালয়েশীয় রাজনীতিবিদ ছিলেন। তিনি মালয়েশীয় আইনসভার নিম্নকক্ষে সিবুতি সংসদীয় আসনের সাংসদ হিসেবে দায়িত্ব পালন করেছিলেন। তার সংসদীয় আসন সারাওয়াকের অন্তর্গত। তিনি পার্টি পেসাকা বুমিপুতেরা বেরসাতুর রাজনীতিবিদ ছিলেন।
আহমাদ লাই বিন বুজাং ২০০৮ সালে মালয়েশীয় সাধারণ নির্বাচনে পার্টি কেয়াদিলাম রাকয়াতের মাইকেল তেও ইউ কেংকে পরাজিত করে সিবুতির সাংসদ হিসেবে নির্বাচিত হন। নির্বাচিত হবার পূর্বে পূর্বে তিনি ছিলেন একজন উদ্যোক্তা। এছাড়া তিনি সারাওয়াকের তৎকালীন মুখ্যমন্ত্রী আবদুল তাইব মাহমুদের রাজনৈতিক সচিব হিসেবে দায়িত্ব পালন করেছেন। তিনি ২০১৩ সালে অনুষ্ঠিত মালয়েশীয় সাধারণ নির্বাচনে মুহাম্মাদ জাইদ তান্দাংকে পরাজিত করে পুনরায় সিবুতির সাংসদ হিসেবে নির্বাচিত হন। স্বাস্থ্যগত কারণে তিনি ২০১৮ সালে অনুষ্ঠিত মালয়েশীয় সাধারণ নির্বাচনে প্রতিদ্বন্দ্বিতা না করার সিদ্ধান্ত নেন। ২০১৯ সালের ফেব্রুয়ারি মাসে তাকে লাকু ম্যানেজমেন্ট সেন্ডিরিয়ান বেরহাডের সভাপতি হিসেবে নিযুক্ত করে সারাওয়াক রাজ্য সরকার।
আহমাদ লাই বিন বুজাং ২০১৯ সালের ৯ আগস্ট ৬৯ বছর বয়সে মৃত্যুবরণ করেন।
মজিবর রহমান (ক্রিকেটার)

মজিবর রহমান একজন বাংলাদেশী ক্রিকেটার। তিনি ১১ মে ২০১৭ সালে ২০১৬-১৭ ঢাকা প্রিমিয়ার বিভাগ ক্রিকেট লিগে ভিক্টোরিয়া স্পোর্টিং ক্লাবের হয়ে লিস্ট এ ক্রিকেট তালিকায় স্থান অর্জন করেছিলেন।
বাকই ইউনিয়ন

বাকই বাংলাদেশের কুমিল্লা জেলার অন্তর্গত লাকসাম উপজেলার একটি ইউনিয়ন।
লাকসাম উপজেলার সর্ব-উত্তরে বাকই ইউনিয়নের অবস্থান। এ ইউনিয়নের দক্ষিণে মুদাফফরগঞ্জ ইউনিয়ন ও কান্দিরপাড় ইউনিয়ন, পূর্বে লালমাই উপজেলার পেরুল দক্ষিণ ইউনিয়ন, উত্তরে লালমাই উপজেলার বাকই উত্তর ইউনিয়ন এবং পশ্চিমে বরুড়া উপজেলার গালিমপুর ইউনিয়ন অবস্থিত।
বাকই ইউনিয়ন লাকসাম উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম লাকসাম থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।
ভালোবাসার জ্বালা

ভালোবাসার জ্বালা হল ২০১৯ সালের একটি বাংলাদেশি চলচ্চিত্র। চলচ্চিত্রটি পরিচালনা করেছেন বশির ইসলাম ও চলচ্চিত্রটিতে অভিনয় করেছেন শাকিল খান, অর্পা, শবনম পারভীন, আফজাল শরীফসহ আরো অনেকে।
রোযার ঈদ উপলক্ষে ২০১৯ সালের ১২ আগস্ট চলচ্চিত্রটি প্রেক্ষাগৃহে মুক্তি পায়।
চলচ্চিত্রটির বিরুদ্ধে "নিয়া ২" (২০১৯) শিরোনামের এক তামিল ভাষার চলচ্চিত্রের পোস্টার নকলের অভিযোগ ওঠে।
ডিসিশন ট্রি লার্নিং

কম্পিউটার বিজ্ঞানে, ডিসিশন ট্রি লার্নিং বলতে ডিসিশন ট্রি () মডেল ব্যবহার করে কোন আইটেমকে পর্যবেক্ষণের মাধ্যমে টার্গেট মান সম্পর্কে সিদ্ধান্ত গ্রহণ করাকে বুঝায়।এটি একটি ভবিষ্যদ্বাণীমূলক মডেলিং পদ্ধতি যা পরিসংখ্যান(), ডেটা মাইনিং() এবং মেশিন লার্নিংয়ে ()ব্যবহৃত হয়। ট্রি মডেলে যেখানে টার্গেট ভেরিয়েবলগুলোকে স্বতন্ত্র (Discrete) মানের সেটে নেয়া হয় তাকে শ্রেণিবদ্ধকরণ ট্রি (classification trees) বলে। এই ট্রি কাঠামতে নোডগুলো ক্লাস লেবেলগুলিকে প্রকাশ করে এবং শাখাগুলো ( Branch) কনযাঙ্কশন এর বৈশিষ্টগুলোকে প্রকাশ করে যা ক্লাস লেবেলগুলিকে পরিচালনা করে। ট্রি মডেলে যেখানে টার্গেট ভেরিয়েবলগুলোকে ধারাবাহিক মানে (Continuous Value) নিতে পারে (সাধারণত বাস্তব সংখ্যা) তাকে রিগ্রেশন ট্রি (regression trees) বলা হয়।
ডিসিশন এনালাইসিসে, ডিসিশন ট্রি স্পষ্টভাবে সিদ্ধান্ত এবং সিদ্ধান্ত গ্রহণে ব্যবহৃত হয়। ডেটা মাইনিং এ ডিসিশন ট্রি ডেটা বর্ণনা করতে ব্যবহৃত হয়।
ডিসিশন ট্রি লার্নিং পদ্ধতি সাধারণত ডেটা মাইনিং এ ব্যবহৃত হয়। ইনপুট ভেরিয়েবলের ভিত্তিতে একটি টার্গেট ভেরিয়েবলের মানের পূর্বাভাস দেয়ায় এই মডেলের লক্ষ।
শ্রেণিবদ্ধ উদাহরণগুলির জন্য ডিসিশন ট্রি একটি সহজ উপস্থাপনা।ধরে নেয়া যাক,সমস্ত ইনপুট বৈশিষ্ট্যগুলির সীমাবদ্ধ পৃথক ডোমেন রয়েছে এবং "শ্রেণিবদ্ধকরণ(Classification)" নামে একটি টার্গেট বৈশিষ্ট্য রয়েছে।শ্রেণিবদ্ধকরণের(classification) ডোমেনের প্রতিটি উপাদানকে একটি ক্লাস বলা হয়।শ্রেণিবদ্ধকরণ ট্রি (classification trees) একটি ট্রি যার প্রতিটি অভ্যন্তরীণ নোডগুলো ইনপুট ফিচারের সাথে লেবেল করা।কোনও লেবেলযুক্ত ইনপুট ফিচার নোড থেকে আগত আর্কগুলি টার্গেট বা আউটপুট ফিচারের প্রতিটি সম্ভাব্য মানগুলির সাথে লেবেলযুক্ত থাকে। ট্রির প্রতিটি নোড ক্লাসের উপর একটি শ্রেণি বা সম্ভাব্যতা বণ্টনের সাথে লেবেলযুক্ত করা হয়,এটি নির্দেশ করে,ডেটা সেটটিকে ট্রি দ্বারা একটি নির্দিষ্ট শ্রেণিতে শ্রেণিবদ্ধ করা হয়েছে ।
একটি ট্রি তৈরি করা হয় উৎস সেটটি বিভক্ত করে , ট্রির মূল নোড গঠন করে সাবসেটে ভাগ করা হয় - যা successor children গঠন করে। বিভক্তিকরণ নিয়ম এবং classification ফিচারের উপর ভিত্তি করে বিভক্ত(splitting ) করা হয়। এই প্রক্রিয়াটি পুনরাবৃত্ত পদ্ধতিতে প্রতিটি উৎসযুক্ত সাবসেটে পুনরাবৃত্তি করা হয় যাকে রিকারসিভ পার্টিশনিং বলে। এই রিকারসিভ প্রক্রিয়া সম্পন্ন হবে যদি একটি নোডের সাবসেটের টার্গেট ভেরিয়েবলের মান একই হয়।
ডিসিশন ট্রি গাণিতিক এবং ধারণাগত কৌশলগুলির সংমিশ্রণ হিসাবেও বর্ণিত হতে পারে যা নির্দিষ্ট উপাত্তের সংকলনের বিবরণ, শ্রেণিবদ্ধকরণ এবং সাধারণীকরণে সহায়তা করে।
ডেটা মাইনিং এ প্রধানত দুই ধরনের ডিসিশন ট্রি ব্যবহার করা হয়।
ম্রুণাল ঠাকুর

ম্রুণাল ঠাকুর (জন্ম ১ আগস্ট ১৯৯২) একজন ভারতীয় অভিনেত্রী, যিনি প্রধানত হিন্দি এবং তেলুগু চলচ্চিত্রে কাজ করেন। তিনি টেলিভিশন সোপ অপেরা "মুঝসে কুচ ক্যাহতি...ইয়ে খামোশিয়া" (২০১২) এবং "কুমকুম ভাগ্য" (২০১৪-২০১৬) এর মাধ্যমে তার অভিনয় জীবন শুরু করেন। পরেরটির জন্য, ঠাকুর একটি পার্শ্ব চরিত্রে সেরা অভিনেত্রীর জন্য ভারতীয় টেলিভিশন পুরস্কার জিতেছেন।
ম্রুণাল ঠাকুর "লাভ সোনিয়া" (২০১৮) দিয়ে হিন্দি চলচ্চিত্রে আত্মপ্রকাশ করেন এবং ২০১৯ সালের জীবনীমূলক চলচ্চিত্র "সুপার ৩০" এবং "বাটলা হাউসের" মাধ্যমে স্বীকৃতি লাভ করেন। ধারাবাহিক ব্যবসায়িক ব্যর্থতার পর, তিনি তেলুগু রোমান্টিক নাটক "সীতা রামম" (২০২২) দিয়ে সাফল্য অর্জন করেন, যা তার দুটি সাইমা পুরস্কার জিতেছিল।
ম্রুণাল ঠাকুর মহারাষ্ট্রে ১৯৯২ সালের ১ আগস্ট একটি মারাঠা হিন্দু পরিবারে জন্মগ্রহণ করেন। তিনি সেন্ট জোসেফ কনভেন্ট স্কুল, জলগাঁও এবং মুম্বাইয়ের কাছে বসন্ত বিহার হাই স্কুলে পড়াশোনা করেছেন। ম্রুণাল স্নাতক না করেই কেসি কলেজ ত্যাগ করেন কারণ তিনি সেই সময় টেলিভিশনে কর্মজীবনে ছিলেন।
কলেজ এ পড়ার সময় মুহিত সেহগাল এর বিপরীতে "মুঝসে কুচ ক্যাহতি...ইয়ে খামোশিয়া" নাটকে অভিনয় করেন যা ২০১২-১৩ সাল পর্যন্ত স্টার প্লাস এ প্রচার হয়েছে। ২০১৩ সালের শুরুতে ঠাকুর লোককাহিনী এর উপর নির্মিত নাটক অর্জুন এও অভিনয় করেছেন।
ফেব্রুয়ারি ২০১৪ সালের শুরুতে তিনি কালার্স টিভিতে প্রচারিত নাটক "কুমকুম ভাগ্য"তে অভিনয় করেন। এই নাটকে তিনি বুলবুল চরিত্রে অভিনয় করেন এবং দ্রুতই তিনি জনপ্রিয়তা অর্জন করেন।
২০১৬ সালে তিনি টেলিভিশন থেকে বেরিয়ে আসার পর তিনি আন্তর্জাতিক সিনেমা "লাভ সোনিয়া" তে অভিনয় করেন, যা ২০১৭ সালে পূর্ণ হয়। এই চলচ্চিত্রটি ২০১৮ সালের সেপ্টেম্বরে মুক্তি পায়। ঠাকুর চলচ্চিত্রটিতে সোনিয়া চরিত্রে অভিনয় করেন, যে একজন গ্রামের মেয়ে এবং বড় স্বপ্ন দেখার আসায় শহরে পাড়ি জমিয়ে আদম পাচারকারীদের খপ্পরে পরে। চলচ্চিত্রটি বাণিজ্যিকভাবে মুখ থুপরে পরলেও, ঠাকুর এর অভিনয় প্রশংসিত হয়।
২০১৯ সালে তিনি হৃতিক রোশন এর বিপরীত এ সুপার ৩০ সিনেমায় অভিনয় করেন। চলচ্চিত্রটিতে ঠাকুর রিতু রেসমি চরিত্রে অভিনয় করেন। যা তাকে ব্যবসায়িক সাফল্য এনে দেয়। চলচ্চিত্রটি ভারতে এবং বিশ্বে অর্থ আয় করে। সিনেমা বিশ্লেষক তরন আদর্শ ঠাকুর এর অভিনয়কে প্রশংসাযোগ্য বলে।
সুপার ৩০ এর চিত্রায়নের সময় ঠাকুর জন আব্রাহাম-এর বিপরীতে বাটলা হাউস সিনেমায় চুক্তিবদ্ধ হোন। যা ১৫ আগস্ট মুক্তি পেয়েছে।
"দ্য টেলিগ্রাফ" ম্রুণাল ঠাকুরকে "সৎ এবং হৃদয়গ্রাহী" বলে মনে করে। তার চলচ্চিত্রের পছন্দ সম্পর্কে, তিনি বলেন, "আমি শুধু ভালো স্ক্রিপ্টের সাথে যুক্ত হতে চাই, নারী চরিত্রে অভিনয় করতে চাই এবং দেখতে চাই সে কী অবদান রাখছে।" ২০২১ সালের "ইস্টার্ন আই-" এর সেরা ৩০ এর নিচে ৩০ গ্লোবাল এশিয়ান স্টার তালিকায় ঠাকুর ৮ম স্থানে রয়েছেন।
২০২২ সালে, ম্রুণাল ঠাকুর "অল অ্যাবাউট দ্যেম" এর সাথে সহযোগিতায় একটি খাদ্য দান ড্রাইভ তৈরি করেছিলেন, একটি ফাউন্ডেশন যা বিপথগামী এবং সম্প্রদায়ের প্রাণীদের সাহায্য করে। ম্রুণাল ঠাকুর ল্যাকমে এবং ডুলাক্স সহ বেশ কয়েকটি ব্র্যান্ড এবং পণ্যের জন্য একজন সেলিব্রিটি সমর্থনকারী ।
সাঈদ আনোয়ার (দ্ব্যর্থতা নিরসন)

সাঈদ আনোয়ার বলতে যাদেরকে বোঝানো হতে পারে;
সাঈদ আহমেদ -(জন্ম: ১ অক্টোবর, ১৯৩৭) ব্রিটিশ ভারতে জন্মগ্রহণকারী সাবেক পাকিস্তানি আন্তর্জাতিক ক্রিকেটার ও অধিনায়ক।
হাসান মুরাদ

হাসান মুরাদ (জন্ম: ১ জুলাই ২০০১) একজন বাংলাদেশী ক্রিকেটার। ২৫ ফেব্রুয়ারি ২০১৯ সালে তিনি ২০১৮-১৯ ঢাকা প্রিমিয়ার ডিভিশন টুয়েন্টি-২০ ক্রিকেট লিগে বাংলাদেশ ক্রীড়া শিক্ষা প্রতিষ্ঠান ক্রিকেট দলের হয়ে টি-টোয়েন্টিতে আত্মপ্রকাশ করেছিলেন। ৮ মার্চ ২০১৯ সালে তিনি ২০১৮-১৯ ঢাকা প্রিমিয়ার ডিভিশন ক্রিকেট লিগে বাংলাদেশ ক্রীড়া শিক্ষা প্রতিষ্ঠান ক্রিকেট দলের হয়ে লিস্ট এ ক্রিকেটে স্থান অর্জন করেছিলেন। ২০১৮-১৯ ঢাকা প্রিমিয়ার ডিভিশন ক্রিকেট লিগে টুর্নামেন্টে বাংলাদেশ ক্রীড়া শিক্ষা প্রতিষ্ঠান ক্রিকেট দলের হয়ে ১৩ টি ম্যাচে ২২ উইকেট শিকারী ছিলেন।
মাহমুদুল হাসান জয়

মাহমুদুল হাসান জয় (জন্ম ১৩ নভেম্বর ২০০০) একজন বাংলাদেশী ক্রিকেটার। ৮ মার্চ ২০১৯ তারিখে ২০১৮-১৯ ঢাকা প্রিমিয়ার ডিভিশন ক্রিকেট লিগ প্রতিযোগিতায় বাংলাদেশ ক্রীড়া শিক্ষা প্রতিষ্ঠান ক্রিকেট দল-এর হয়ে লিস্ট এ ক্রিকেট-এ অভিষেক করে। ডিসেম্বর ২০১৯ এ, ২০১৬ আইসিসি অনূর্ধ্ব-১৯ ক্রিকেট বিশ্বকাপ প্রতিযোগিতার জন্য বাংলাদেশ দলের জন্য মনোনীত করা হয়। প্রতিযোগিতার দ্বিতীয় সুপার লিগ সেমি-ফাইনালে নিউজিল্যান্ডের বিপরীতে শত রানের কারণে বাংলাদেশ ছয়-উইকেটে জয় লাভ করে।
২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে গাজী গ্রুপ চট্টগ্রাম তাকে কিনে নেয়।
৬ ডিসেম্বর ২০২০, গাজী গ্রুপ চট্টগ্রামের হয়ে ২০২০-২১ বঙ্গবন্ধু টি২০ কাপ প্রতিযোগিতায় টি২০ ক্রিকেটে অভিষেক করে।
মাহমুদুল হাসান জয় ২০০০ সালের ১৩ই নভেম্বর চাঁদপুর জেলার ফরিদগঞ্জ উপজেলায় গোবিন্দপুর দক্ষিণ ইউনিয়নের পশ্চিম লাড়ুয়া গ্রামে জন্মগ্রহণ করেন। তার পিতা আব্দুল বারেক পূবালী ব্যাংকের কর্মকর্তা এবং মাতা হাছিনা বেগম একজন গৃহিণী। আদিবাড়ি কুমিল্লা বুড়িচং উপজেলায়।
নওশাদ ইকবাল

<nowiki> </nowiki>নওশাদ ইকবাল (জন্ম: ১৬ ফেব্রুয়ারি ২০০২) একজন বাংলাদেশী ক্রিকেটার। ১৬ ফেব্রুয়ারি ২০১৮ সালে তিনি ২০১৮-১৯ ঢাকা প্রিমিয়ার ডিভিশন টুয়েন্টি২০ ক্রিকেট লিগ বাংলাদেশ ক্রীড়া শিক্ষা প্রতিষ্ঠান ক্রিকেট দলের খেলোয়াড়দের খসড়া তালিকায় নির্বাচিত হয়েছিলেন। ২৫ ফেব্রুয়ারি ২০১৯ সালে তিনি ২০১৮-১৯ ঢাকা প্রিমিয়ার ডিভিশন টুয়েন্টি-২০ ক্রিকেট লিগে বাংলাদেশ ক্রীড়া শিক্ষা প্রতিষ্ঠান ক্রিকেট দলের হয়ে টি-টোয়েন্টিতে আত্মপ্রকাশ করে সতেরো রানের বিনিময়ে একটি উইকেট নিয়েছিলেন।
তিনি ৮ মার্চ ২০১৯ সালে ২০১৮-১৯ ঢাকা প্রিমিয়ার ডিভিশন ক্রিকেট লিগে বাংলাদেশ ক্রীড়া শিক্ষা প্রতিষ্ঠান ক্রিকেট দলের হয়ে লিস্ট এ ক্রিকেটে পদার্পণ করেছিলেন।
আবু উবায়েদ আল-সাকাফি

আবু উবায়েদ ইবনে মাস'উদ ইবনে আমর ইবনে উমাইদ ইবনে আওফ আল সাকাফি (আরও আল সাকাফি) (), অথবা শুধুমাত্র আবু উবায়েদ (), ছিলেন রাশিদুন সেনার একজন কমান্ডার ছিলেন। তিনি পশ্চিম আরবের তায়েফ থেকে এসেছেন, এবং বনু সাকিফ গোত্রের লোক ছিলেন।
আল হিয়ায় মুসলিম আরবদের কমান্ডার আল মুথাহান্না মেসোপোটেমিয়ায় শাসানিয়দের বিরুদ্ধে যুদ্ধরত অবস্থায় প্রথমে আবু বকর এবং পরে উমরকে সেনা সাহায্য পাঠাতে বলেন। উমর আবু উবায়েদকে নির্বাচন করেন, যিনি আগেও যুদ্ধে অংশ নিয়েছেন, যদিও তিনি মুহাজির অথবা আনসার ছিলেন না। উমর তাকে যুদ্ধক্ষেত্রে পাঠিয়ে দেন। আবু উবায়েদ তার সাকিফ গোত্র থেকে ১,০০০ জন সৈন্য সংগ্রহ করেন এবং উত্তরের দিকে তার যাত্রায় এই সংখ্যা আরও বৃদ্ধি পেতে থাকে। তিনি মুতাহান্না থেকে দ্বিতীয়বারের মত সৈন্যদের দায়িত্ব নেন এবং আল হিরা অঞ্চলে বাহীনির কমান্ডার হন। সম্মিলিত আরব বাহীনি তিসফুন ও আল হিরার মাঝামাঝি অঞ্চলে হামলা চালায়। শাসানিয় বাহিনীর কমান্ডার রুস্তম ফররোখজাদ তাদেরকে আক্রমণ করার জন্য বাহমান জাদুহইয়ার অধীনে একটি বাহিনী প্রেরণ করেন। ব্যাবিলনের নিকট ফোরাত নদীর তীরে যুদ্ধটিতে (সেতুযুদ্ধ নামে পরিচিত) একটি সাদা যুদ্ধহস্তী এর শূঁড় দিয়ে আবু উবায়েদকে তার ঘোড়া থেকে মাটিতে ফেলে দেয় এবং পদদলিত করে। আরব বাহিনী সন্ত্রস্ত হয়ে পড়ে এবং যুদ্ধে পরাজিত হয়। তার ভাই আল হাকাম এবং সন্তান জাবেরকেও তার পরে হত্যা করা হয়।
আবু উবায়েদ এছাড়াও শিয়া নেতা মুখতার আল-সাকাফির পিতা, যিনি উমাইয়াদের থেকে প্রতিশোধ গ্রহণের জন্য দ্বিতীয় ফিতনার সময় একটি বিদ্রোহ পরিচালনা করেন। আবদুল্লা ইবনে উমরের স্ত্রী সাফিয়া আবু উবায়েদের কন্যা ছিলেন। তার আরেক কন্যা জারিয়াহর বিয়ে হয় উমর ইবনে সা'আদের সাথে।
অমলেশ সেন

অমলেশ সেন (২ মার্চ ১৯৪৩ – ৭ অক্টোবর ২০১৭) একজন বাংলাদেশী পেশাদার ফুটবল খেলোয়াড় এবং ম্যানেজার ছিলেন। অমলেশ তার ১৪ বছরের খেলোয়াড়ি জীবনের অধিকাংশ সময় ঢাকা আবাহনী এবং বাংলাদেশের হয়ে মধ্যমাঠের খেলোয়াড় হিসেবে খেলেছিলেন। তিনি বাংলাদেশ প্রিমিয়ার লীগজয়ী প্রথম ম্যানেজার।
১৯৭০ সালে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি মাত্র এক মৌসুম অতিবাহিত করেছিলেন। অতঃপর ১৯৭২ সালে তিনি ঢাকা আবাহনীতে যোগদান করেছিলেন; ঢাকা আবাহনীর হয়ে ১২ মৌসুম খেলার পর তিনি অবসর গ্রহণ করেছিলেন। ১৯৭১ সালে, অমলেশ স্বাধীন বাংলার দলের হয়ে খেলেছিলেন। অতঃপর বাংলাদেশের স্বাধীনতার পর ১৯৭৫ সালে তিনি বাংলাদেশের হয়ে আন্তর্জাতিক পর্যায়ে অভিষেক করেছিলেন।
খেলোয়াড়ি জীবনের ইতি টানার পর অমলেশ বাংলাদেশী ফুটবল ক্লাব মুক্তিযোদ্ধা সংসদের ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেছিলেন। সর্বশেষ ১৯৯৯ সালে, তিনি ঢাকা আবাহনীর ম্যানেজারের পদে নিযুক্ত হয়েছিলেন; ঢাকা আবাহনীর তিনি আমৃত্যু ম্যানেজারের দায়িত্ব পালন করেছিলেন।
১৯৭৫ সালে, ডান পায়ে ফুটবল খেলায় পারদর্শী অমলেশ এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন।
অমলেশ সেন ১৯৪৩ সালের ২রা মার্চ তারিখে বাংলাদেশের বগুড়ায় জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ২০১৭ সালের ৭ই অক্টোবর তারিখে, বাংলাদেশের ঢাকায় তিনি মৃত্যুবরণ করেছেন।
গোলাম মাসুম

মুহম্মদ আবু তালিব গোলাম মাসুম খাঁ ছিলেন তিতুমীরের আপন ভাগিনা ও সেনাপতি। তরীকা-ই-মুহম্মদিয়া আন্দোলনের নায়ক তীতুমীর শহীদ হন তার অভিনব দুর্গ বাঁশেরকেল্লাতে। সেনাপতি গোলাম মাসুমকে বন্দী করে ইংরেজ বাহিনী। এবং তাকে ফাঁসি দেওয়া হয়। গোলাম মাসুমকে ইংরেজদের বিরুদ্ধে স্বাধীনতা আন্দোলনের প্রথম শহীদ বললে অত্যুক্তি হবে না।
মুহম্মদ আবু তালিব গোলাম মাসুম খাঁ ১৮ শতাব্দীতে একটি বাঙ্গালী সুন্নী মুসলিম খান্দানে জন্মগ্রহণ করেছিলেন। উনার মা ছিলেন বসিরহাটের সৈয়দ মীর হাসান আলী ও আবিদা রুকাইয়া খাঁতুনের অন্যতম মেয়ে।
আরিফুরজ্জামান সাগর

আরিফুরজ্জামান সাগর হলেন একজন বাংলাদেশী ক্রিকেটার। তিনি ১৮ এপ্রিল ২০১৭ সালে ২০১৬-১৭ ঢাকা প্রিমিয়ার বিভাগ ক্রিকেট লিগে খেলাঘর সমাজ কল্যাণ সমিতির হয়ে লিস্ট এ ক্রিকেটে স্থান অর্জন করেছিলেন।
বুড়িবালাম নদী

বুড্ঢাবালাঙ্গ যার অর্থ পুরানো বালাঙ্গ, এটি সিমিলিপাল পাহাড় থেকে উৎপন্ন হয়ে সিমলিপাল জাতীয় উদ্যানে অবস্থিত ভারতের দ্বিতীয় সর্বোচ্চ জলপ্রপাত বরোহিপাণী (ବରେ୍ହଇପାଣି) জলপ্রপাতের মধ্য দিয়ে প্রবাহিত হয়ে বাঙ্গিরিপোসি থানার করঞ্জিয়াপাল গ্রাম পর্যন্ত উত্তর দিকে প্রবাহিত হয়। এরপরে, এটি উত্তর-পূর্ব দিকে ঘুরে রেলপথ ধরে ঝাঁকাপাহাড়ি গ্রাম পর্যন্ত প্রবাহিত হয়। সেখানে এটি দক্ষিণে গতিপথ পরিবর্তন করে কাতরা নালার সাথে মিলিত হয়ে নদীটি বারিপদা শহরের পাশ দিয়ে যায়। সবশেষে বালেশ্বর জেলার মধ্য দিয়ে বঙ্গোপসাগরের সাথে মিলিত হয়।
বুড়িবালাম নদীর দৈর্ঘ প্রায় এবং আয়তন ।
মীজানুর রহমান (শিক্ষাবিদ)

মীজানুর রহমান জগন্নাথ বিশ্ববিদ্যালয়ের চতুর্থ উপাচার্য। ২০১৩ সালের মার্চ মাসে প্রথমবার এবং ২০১৭ সালের মার্চ মাসে দ্বিতীয় বার বাংলাদেশের রাষ্ট্রপতি আবদুল হামিদ মীজানুর রহমানকে বিশ্ববিদ্যালয়টির উপাচার্য হিসেবে নিয়োগ দেন। ২০২১ সালের মার্চে উপাচার্য হিসেবে তার দ্বিতীয় মেয়াদ পূর্ণ হয়।
মীজানুর রহমান ১৯৫৮ সালে কুমিল্লার এক মুসলিম পরিবারে জন্মগ্রহণ করেন। পারিবারিক জীবনে মীজানুর রহমানের সহধর্মিনী চিত্রশিল্পী নাজমা আক্তার।
১৯৭৩ সালে তিনি বিবির বাজার উচ্চবিদ্যালয় থেকে এস.এস.সি. এবং কুমিল্লা ভিক্টোরিয়া সরকারি কলেজ থেকে ১৯৭৫ সালে এইচ.এস.সি. পাস করে ১৯৭৬ সালে ঢাকা বিশ্ববিদ্যালয়ে মার্কেটিং বিভাগে ভর্তি হন। একই বিভাগ থেকে স্নাতক (সম্মান) ও স্নাতকোত্তর ডিগ্রি অর্জন করেন। তিনি আলীগড় মুসলিম বিশ্ববিদ্যালয় থেকে ১৯৯৪ সালে  ‘ব্যবসায় প্রশাসনে’ পিএইচডি ডিগ্রি লাভ করেন।
বাংলাদেশ আওয়ামী লীগের সহযোগী সংগঠন যুবলীগের ভারপ্রাপ্ত চেয়ারম্যান ও প্রেসিডিয়াম সদস্য ছিলেন তিনি। তিনি একজন রাজনৈতিক বিশ্লেষক।
মীজানুর রহমান ১৯৮২ সালে রাজশাহী বিশ্ববিদ্যালয়ের মার্কেটিং বিভাগের প্রভাষক হিসেবে শিক্ষকতার পেশায় যোগ দেন। ১৯৮৬ সালে ঢাকা বিশ্ববিদ্যালয়ে যোগদান করেন। ১৯৯৯ সালে মার্কেটিং বিভাগের অধ্যাপক পদে নিযুক্ত হন। পরিবর্তিকালে ঢাকা বিশ্ববিদ্যালয়ের কোষাধ্যক্ষ পদে দায়িত্ব পালন করেন। শিক্ষকতার পাশাপাশি তিনি বিভিন্ন প্রশাসনিক দায়িত্ব পালন করেছেন। এরমধ্যে শেখ রোরহানুদ্দীন কলেজের গভর্নিং বডির চেয়ারম্যান, আইসিএমএ-বাংলাদেশের কাউন্সিল মেম্বার, ম্যাকসন্স স্পিনিং-এর পরিচালক, বাংলাদেশ বিশ্ববিদ্যালয় মঞ্জুরী কমিশনের ফাইন্যান্স কমিটির সদস্য, পাবনা বিজ্ঞান ও প্রযুক্তি বিশ্ববিদ্যালয় ও ব্র্যাক বিশ্ববিদ্যালয়ের সিন্ডিকেট সদস্য ছিলেন। বর্তমানে রবীন্দ্র বিশ্ববিদ্যালয় বাংলাদেশ, কুমিল্লা বিশ্ববিদ্যালয়, বঙ্গবন্ধু শেখ মুজিবুর রহমান ডিজিটাল বিশ্ববিদ্যালয়, বাংলাদেশ টেক্সটাইল বিশ্ববিদ্যালয়, নর্থ সাউথ বিশ্ববিদ্যালয়ের সিন্ডিকেট সদস্য। আইসিবি’র সাবসিডিয়ারী এএমসিএল ও বাংলাদেশ ন্যাশনাল ইন্স্যুরেন্স কোম্পানির ইনডিপেন্ডেন্ট পরিচালক। তিনি ঢাকা বিশ্ববিদ্যালয় মার্কেটিং বিভাগের এলামনাই এসোসিয়েশন ও মার্কেটার্স ইনস্টিটিউট বাংলাদেশের প্রেসিডেন্ট। তিনি ভারত, থাইল্যান্ড, মালয়েশিয়া, রাশিয়া, বুলগেরিয়া, যুক্তরাজ্য, সুইডেন, ডেনমার্ক, বেলজিয়াম, ফ্রান্স, জার্মানি, নেদারল্যান্ড, যুক্তরাষ্ট্র, নেপাল, নরওয়ে, তুরস্ক, মালদ্বীপ, শ্রীলঙ্কা ও কানাডায় বিভিন্ন সেমিনার-কনফারেন্সে অংশগ্রহণ করেছেন এবং ভিজিটিং প্রফেসর হিসেবে বাংলাদেশ বিষয়ক বিভিন্ন বক্তৃতা প্রদান করেছেন।
মীজানুর রহমান বাংলাদেশ আওয়ামী যুবলীগের বর্তমান কমিটির প্রথম প্রেসিডিয়াম সদস্য। তিনি জগন্নাথ বিশ্ববিদ্যালয়ের ভিসির দায়িত্ব ছেড়ে যুবলীগের কমিটিতে ফিরে যাওয়ার আগ্রহ প্রকাশ করেন। ১৮ অক্টোবর ২০১৯ তারিখে যমুনা টেলিভিশনে টকশোতে এ বক্তব্য দেন। এ বিষয়ে বাংলাদেশের গণমাধ্যমে ব্যাপক সমালোচনা হয়।
জাতীয় ও আন্তর্জাতিক জার্নালে মীজানুর রহমানের পঁচিশটি গবেষণা প্রবন্ধ প্রকাশিত হয়েছে। ১৯৯২ সালে বাংলা একাডেমি থেকে প্রকাশিত হয় তার গবেষণাধর্মী পুস্তক ‘কৃষিপণ্যের বাজারজাতকরণ (দুই খন্ড)’। এছাড়াও তার রচিত ‘বাজার জাতকরণ’, ‘স্নাতক বাজারজাতকরণ’, ‘বাজারজাতকরণ নীতিমালা’ ও ‘বাজারজাতকরণ (সহজ সংস্করণ)’ ইত্যাদি পুস্তক মার্কেটিং ছাত্র-শিক্ষকদের বহুল ব্যবহৃত পাঠ্যবই। রাজনৈতিক বিশ্লেষণধর্মী তার চারটি বই ‘বঙ্গবন্ধু বাঙলি ও বাংলাদেশ’, ‘মুক্তিযুদ্ধের চেতনা ও উন্নয়ন ভাবনা’, ‘উত্তরগণতন্ত্র ও লিংকণের পিপল’ ও ‘বঙ্গবন্ধু মহাকালের মহানায়ক’ মুক্তিযুদ্ধ ও সমসাময়িক বিষয়ে তার অনন্য রচনা।
আবদুল হাফিজ (সাহিত্যিক)

আবদুল হাফিজ (১৯০৭-১৯৯৪) ছিলেন একজন বাংলাদেশী লেখক, প্রাবন্ধিক এবং সাংবাদিক। তার অবদানের স্বীকৃতি স্বরূপ ১৯৭৭ সালে তাকে অনুবাদক হিসেবে বাংলা একাডেমী পদক প্রদান করা হয়।
আবদুল হাফিজের জন্ম ডিসেম্বর ১৯০৭ সালে ব্রিটিশ রাজ্যের পূর্ববাংলার ব্রাহ্মণবাড়িয়া জেলার নবীনগর উপজেলার লক্ষ্মীপুরে। তার পিতা মুন্সী আফতাবউদ্দীন ছিলেন পারস্য ভাষার পণ্ডিত। তিনি ঢাকা বিশ্ববিদ্যালয়ে পড়াশোনা করেছিলেন। বিশ্ববিদ্যালয়ে তিনি ফুটবল দলের সদস্য ছিলেন। 
আবদুল হাফিজ ডিসেম্বর ১৯৩৩ সালের কলকাতা পুলিশ বাহিনীতে সাব-ইন্সপেক্টর পদে যোগ দিয়েছিলেন। ভারত বিভাজনের সময় তিনি এমএ শেষ বর্ষে ছিলেন। পূর্ব পাকিস্তানে চলে যান এবং পাকিস্তান পুলিশ বাহিনীতে যোগ দেন। ১৯৫০ সাল থেকে ১৯৬৩ সাল পর্যন্ত তিনি গোয়েন্দা শাখার উপ-সুপারিন্টেন্ডেন্ট হিসাবে দায়িত্ব পালন করেন। ১৯৬৩ সালে তাকে অতিরিক্ত সুপারিনটেনডে পদোন্নতি দেওয়া হয়। তিনি স্বেচ্ছায় পুলিশ বাহিনী থেকে অবসর গ্রহণ করেন। তিনি ১৯৬৬ থেকে ১৯৬৮ সাল পর্যন্ত ফ্র্যাংকলিন বুক প্রোগ্রামের প্রধান সম্পাদক ছিলেন। তিনি দৈনিক ইত্তেফাকের সাথে যোগ দেন এবং তোফাজ্জল হোসেন মানিক মিয়ার রচনা সম্পাদনা করেন। তিনি বিদেশী বই বাংলায় অনুবাদ করতেন। ১৯৭৭ সালে তার অনুবাদ কাজের জন্য তিনি বাংলা একাডেমি সাহিত্য পুরস্কারে ভূষিত হন। ১৯৮৮ সালে আবদুল হাফিজ তার পিতা ও তার নিজ নামে বাংলাদেশ এশিয়াটিক সোসাইটিতে একটি ট্রাস্ট ফান্ড প্রতিষ্ঠা করেন। এ ট্রাস্ট ফান্ডের উদ্দেশ্য হলো এতদঞ্চলে অসাম্প্রদায়িক সাংস্কৃতিক ঐতিহ্য হিসেবে ফারসি চর্চাকে উৎসাহ প্রদান করা। তিনি ১৯৭৮ থেকে ১৯৯৪ সাল পর্যন্ত সপ্তাহিক রব্বারের প্রতিষ্ঠাতা সম্পাদক ছিলেন। 
১৯৯৪ সালের ৩০ অক্টোবর তিনি মারা যান।
অ্যান্ডটিভি

অ্যান্ডটিভি (বা এন্ডটিভি) হলো হিন্দি ভাষার বিনোদনকারী চ্যানেল যার মালিক জি এন্টারটেইনমেন্ট এন্টারপ্রাইজ। ২ মার্চ ২০১৫ সালে চ্যানেলটি উন্মুক্ত করা হয় জিএল গ্রুপ থেকে এবং ২ মার্চ ২০১৫ সালে এর প্রচার শুরু হয়।
জিবাল

জিবাল () নামটি আরবদের দেওয়া উমাইয়া এবং আব্বাসীয় খিলাফতের অধীন পশ্চিমা ইরানে অবস্থিত একটি অঞ্চল এবং প্রদেশের নাম।
এই নামের অর্থ "পর্বতমালা", যা "জাবাল" (পর্বত, পাহাড়) শব্দের বহুবচন এবং এটি জাগরোসের পর্বতময় প্রকৃতিকে নির্দেশ করে। দ্বাদশ থেকে চতুর্দশ শতাব্দীর মাঝামাঝি সময়ে জিবাল নামটি কার্যতপক্ষে ব্যবহৃত হত না এবং এটি মেসোপোটেমিয়ার "আরব ইরাক" থেকে "ইরাক আজামি" ("পারস্যিক ইরাক")কে আলাদাভাবে বুঝাতে গিয়ে ভুলক্রমে এসেছে। অঞ্চলটির কখনই নির্দিষ্ট কোন সীমানা ছিলনা কিন্তু এর চারপাশ ঘিরে পূর্বে ছিল মারানজাব মরুভূমি, দক্ষিণে ফারস প্রদেশ এবং খুজিস্তান, দক্ষিণ-পশ্চিম এবং পশ্চিমে ইরাক, উত্তর-পশ্চিমে আজারবাইজান।
দশম শতাব্দীতে আব্বাসীয়রা এর ওপর কর্তৃত্ব হারানোর পুর্বে জিবাল একটি আলাদা প্রদেশ ছিল এবং এর রাজধানী ছিল রেই। যদিও নবম শতাব্দীর অধিকাংশ সময় জুড়ে অঞ্চলটি স্থানীয় স্বাধীন জুলাফিয় রাজবংশ কর্তৃক শাসিত হয়েছিল। দশম শতাব্দীর শেষভাগ এবং একাদশ শতাব্দীর শুরুর দিকে জিবলের বড় অংশ বাইড আমিরাতে পরিণত হয়, যখন এর দক্ষীণ অংশ কাকুইয়দের অধীন ছিল।
জিবাল এবং আজারবাইজানকে পাহলা অঞলের (ফাহলা) অংশ বলে মনে করা হত। "পাহলা" নামটি "পাহলাভিয়াত" (কবিতা) এবং "পাহলাভি"র সাথে সম্পর্কিত।
মিশন মঙ্গল

মিশন মঙ্গল () হচ্ছে ২০১৯ সালে মুক্তিপ্রাপ্ত একটি ভারতীয় হিন্দি-ভাষার বিজ্ঞান কল্পনির্ভর স্পেস-থ্রিলার চলচ্চিত্র। চলচ্চিত্রটি পরিচালনা করেছেন জগন শক্তি ও যৌথভাবে প্রযোজনা করেছেন ক্যাপ অফ গুড ফিল্মস, হোপ প্রোডাকশন, ফক্স স্টার স্টুডিওস, অরুণা ভাটিয়া ও অনিল নাইডু। চলচ্চিত্রটিতে অভিনয় করেছেন অক্ষয় কুমার, বিদ্যা বালান, তাপসী পান্নু, নিত্যা মেনন, কীর্তি কুলহারি, শারমান জোশি, এইচ. জি দত্তত্রিয়া ও সোনাক্ষী সিনহা এবং এটি ভারতীয় মহাকাশ গবেষণা সংস্থার বিজ্ঞানীদের ঘটনা নিয়ে নির্মিত, যারা মঙ্গল অভিযানে অবদান রেখেছেন, যা ভারতের বাজারজাত প্রথম আন্তগ্রহ অভিযান।
প্রিন্সিপাল ফটোগ্রাফি ২০১৮ সালের নভেম্বরে চলচ্চিত্রটি শুরু করে, এবং এটি ২০১৯ সালের ১৫ আগস্ট প্রেক্ষাগৃহে মুক্তির তারিখ নির্ধারণ করা হয়। ২০১৮ সালের নভেম্বরে, চলচ্চিত্র নির্মাতা রাধা বরধ্বজ চলচ্চিত্রটির নির্মাণকারীদের বিরুদ্ধে কপিরাইট লঙ্ঘনের অভিযোগে একটি মামলা করেন।
২০১৮ সালে ৫ নভেম্বর, কাকতালীয়ভাবে ২০১৩ সালের ৫ নভেম্বরের এই দিনেই মঙ্গল অভিযান চালু করা হয়, "মিশন মঙ্গল" ঘোষণা করা হয়। পরে প্রিন্সিপাল ফটোগ্রাফি নভেম্বরের মাঝামাঝি সময়ে চলচ্চিত্রটি শুরু করে। ফেব্রুয়ারির শুরুর দিকে, পান্নু তার শুটিংয়ের সময়-সূচি শেষ করেন। শক্তি প্রথমে অক্ষয় কুমার ও বিদ্যা বালান অভিনীত ভূমিকাটির জন্য মোহনলাল ও শ্রীদেবীকে ঠিক করেছিলেন। তিনি কুমারকে কাহিনী উল্লেখ করেন, যখন তিনি কেসারি চলচ্চিত্রের চিত্রায়ণে।
২০১৯ সালের ৪ জুলাই, কুমার চলচ্চিত্রটির ফার্স্ট লুক পোস্টার উন্মোচন করেন। ২০১৯ সালের ৯ জুলাই ফক্স স্টার স্টুডিওস কর্তৃক চলচ্চিত্রটির অফিসিয়াল টিজার মুক্তি দেওয়া হয়। ২০১৯ সালের ১৮ জুলাই চলচ্চিত্রটির প্রথম অফিসিয়াল ট্রেলার প্রকাশ করে ফক্স স্টার স্টুডিওস কর্তৃপক্ষ। ২০১৯ সালের ৮ আগস্ট ফক্স স্টার স্টুডিওস কর্তৃক এটির দ্বিতীয় আনুষ্ঠানিক ট্রেলার প্রকাশ করা হয়।
চলচ্চিত্রটির ১২৭ মিনিটের দৈর্ঘ্য ব্রিটিশ বোর্ড অফ ফিল্ম ক্লাসিফিকেশন কর্তৃক প্রত্যয়িত হয়
এবং এটি ২০১৯ সালের ১৫ আগস্ট প্রেক্ষাগৃহে মুক্তি দেওয়া হয়।
শান্তিনগর

<mapframe latitude="23.740727" longitude="90.412022" zoom="15" width="300" height="200" align="right" />শান্তিনগর বাংলাদেশের রাজধানী ঢাকায় অবস্থিত একটি এলাকা। এলাকাটি পল্টন থানাধীন ঢাকা দক্ষিণ সিটি কর্পোরেশনের অন্তর্ভুক্ত। ঢাকা শহরের অন্যতম ব্যস্ততম অঞ্চল। এর পাশের অঞ্চলগুলি হলো বেইলি রোড, মগবাজার, পল্টন, রাজারবাগ এবং কাকরাইল। শান্তিনগরে প্রচুর দোকান, ঔষধ প্রস্তুতি ও ব্যবহার বিজ্ঞান, রেস্তোরাঁ ও সেলুন পাওয়া যাবে। 
১৯৫২ সালে মোট সাড়ে সাত বিঘা জমির ওপর শান্তিনগর বাজার প্রতিষ্ঠিত হয়। শান্তিনগর বাজারের সামনে উন্মুক্ত স্থানে একটি সুপার মার্কেট দেওয়া হয়। বর্তমানে শান্তিনগর কাঁচাবাজরের মোট আয়তন পাঁচ বিঘা। কাঁচাবাজারের মধ্যে মোট দোকানের সংখ্যা রয়েছে ৫০০টি। আর সুপার মার্কেটে রয়েছে ১০৩টি দোকান। সব মিলিয়ে শান্তিনগর বাজারে ছয় শতাধিক দোকান রয়েছে।
শাহজাদপুর, ঢাকা

<mapframe latitude="23.793115" longitude="90.424792" zoom="15" width="300" height="200" align="right" />শাহজাদপুর বাংলাদেশের রাজধানী ঢাকায় অবস্থিত একটি এলাকা। এলাকাটি ঢাকা উত্তর সিটি কর্পোরেশনের অন্তর্ভুক্ত ১৮ নম্বর ওয়ার্ড। শাহজাদপুর অঞ্চল ঘিরে রয়েছে গুলশান, বাড্ডা, গুলশান লেক, নতুনবাজার ও খিলবাড়িরটেক।
শাহজাদপুর (দ্ব্যর্থতা নিরসন)

শাহজাদপুর নামে বাংলাদেশে একটি শহর রয়েছে। এছাড়াও এ নামটি দ্বারা আরও যা যা বুঝানো যেতে পারে:
বনানী লেক

বনানী লেক (বনানী হ্রদ) বনানী, গুলশান, কড়াইল এবং মহাখালীর মাঝখানে অবস্থিত ঢাকার একটি হ্রদ।
১ জুলাই ২০১৬ সালে "হলি আর্টিসান বেকারিতে" জঙ্গি আক্রমণের পর সরকার লেক দিয়ে নৌকা বা অন্য যেকোনো কিছু চলাচল নিষেধ করে। বনানী রাজধানীর অভিজাত এলাকা হিসেবে পরিচিত। এর পাশেই কড়াইল বস্তি। বস্তির তিনদিক থেকে ঘিরে আছে বনানী-গুলশান লেক।
স্টারডাস্ট পুরস্কার

স্টারডাস্ট অ্যাওয়ার্ডস হল হিন্দী চলচ্চিত্রের জন্য একটি পুরস্কার অনুষ্ঠান, যা স্টারডাস্ট পত্রিকা দ্বারা স্পনসর করা হয়। এখানে পুরস্কার বিজয়ীদের এবং যে ছায়াছবিগুলির জন্য তারা পুরস্কার পেয়েছেন, তার একটি তালিকা দেওয়া হল। ২০০৩ সালে মুক্তিপ্রাপ্ত ছায়াছবিগুলির জন্য প্রথম অনুষ্ঠান অনুষ্ঠিত হয় ২০০৪ সালে। বিভিন্ন বিরতি, অন্তর্বতী বিরতি এবং বিশেষ পুরস্কার বিতরণের মধ্য দিয়ে এই পুরস্কার অনুষ্ঠান এখনও অব্যাহত আছে।
রিসিপ্রক্যাল সিমেট্রি

রিসিপ্রক্যাল সিমেট্রি (Reciprocal symmetry) বা রিসিপ্রসিটি (Reciprocity) পদার্থবিজ্ঞানের অত্যন্ত গুরুত্বপূর্ণ একটি বিষয় । বিভিন্ন ধরনের রিসিপ্রক্যাল সিমেট্রি সম্বন্ধে আমরা পরিচিত কিন্তু সম্পূর্ণ নতুন এক ধরনের রিসিপ্রক্যাল সিমেট্রির ধারণা নিয়ে আসেন রাজশাহী ইউনিভার্সিটির পদার্থ বিজ্ঞান বিভাগের শিক্ষক মুশফিক আহমেদ চৌধুরী।
বেগমগঞ্জ গ্যাসক্ষেত্র

বেগমগঞ্জ গ্যাসক্ষেত্র বাংলাদেশের নোয়াখালী জেলায় অবস্থিত একটি প্রাকৃতিক গ্যাসক্ষেত্র। এটি বাপেক্স-এর নিয়ন্ত্রণাধীন একটি প্রতিষ্ঠান।
চট্টগ্রাম বিভাগের নোয়াখালী জেলার বেগমগঞ্জ উপজেলার কুতুবপুর ইউনিয়নের এনায়েতপুর গ্রামে বেগমগঞ্জ গ্যাসক্ষেত্রের নতুন তিন নম্বর তেল-গ্যাস অনুসন্ধান জোনের অবস্থান।
১৯৬৮ সালে এই গ্যাসক্ষেত্রটি আবিষ্কার করা হলেও এটাকে পরবর্তী সময় পরিত্যক্ত ঘোষণা করা হয় এবং ৩৫ বছর পর তাতে গ্যাস পাওয়া যায়।
রাষ্ট্রীয় প্রতিষ্ঠান বাপেক্স এই গ্যাসক্ষেত্রটি আবিস্কার করে। ২০১৫ সালে বেগমগঞ্জ গ্যাসক্ষেত্রটি থেকে গ্যাস উত্তোলন শুরু হয়। মোট ৩টি কূপের মধ্যে ১টি কূপ গ্যাস উৎপাদনে রয়েছে।
বেগমগঞ্জ গ্যাসেক্ষেত্রটি থেকে মোট উত্তোলনযোগ্য গ্যাসের মজুদ রয়েছে ৪২.০৪ বিসিএফ।
আটলাহুয়া

আজটেক পুরাণে আটলাহুয়া, আহ্‌টলাহুয়া, আটলাহোয়া, আটলাভা বা আটলাউয়া ছিলেন জল, মৎস্যজীবী ও তিরন্দাজদের দেবতা। কথিত আছে, অন্তত চারটি প্রাচীন আজটেক মন্দিরে তাকে পূজা করা হত। এগুলির মধ্যে উচ্চতম মন্দিরটি আনুমানিক ২০০ ফুট উঁচু ছিল। জলে মৃত্যুর ঘটনা ঘটলে আজটেকরা তার কাছে প্রার্থনা জানাতো। জলে এই রকম একটি মৃত্যুর ঘটনা ঘটেছিল যখন হার্নান্দো কোর্তেজ টেনোচটিটলান (হ্রদের উপর অবস্থিত প্রাচীন আজটেক রাজধানী, বর্তমানে মেক্সিকো সিটি) জয় করেন। কথিত আছে, সেই সময় হ্রদের জল কাটা মুণ্ড ও মৃতদেহে ভরে উঠেছিল।
ফ্রে বার্নার্দিনো দে সাহাগানের "জেনারেল হিস্ট্রি অফ দ্য থিংস অফ নিউ স্পেন: দ্য ফ্লোরেন্টাইন কোডেক্স। বুক টু: দ্য সেরেমনিজ" গ্রন্থে আটলাহুয়ার আদি চিত্রটি পাওয়া যায়।
মুদাফফরগঞ্জ দক্ষিণ ইউনিয়ন

মুদাফফরগঞ্জ দক্ষিণ বাংলাদেশের কুমিল্লা জেলার অন্তর্গত লাকসাম উপজেলার একটি ইউনিয়ন।
লাকসাম উপজেলার দক্ষিণ-পশ্চিমাংশে মুদাফফরগঞ্জ দক্ষিণ ইউনিয়নের অবস্থান। এ ইউনিয়নের উত্তরে মুদাফরগঞ্জ উত্তর ইউনিয়ন, পূর্বে কান্দিরপাড় ইউনিয়ন, দক্ষিণ-পূর্বে মনোহরগঞ্জ উপজেলার মৈশাতুয়া ইউনিয়ন, দক্ষিণে মনোহরগঞ্জ উপজেলার ঝলম উত্তর ইউনিয়ন, পশ্চিমে চাঁদপুর জেলার শাহরাস্তি উপজেলার রায়শ্রী দক্ষিণ ইউনিয়ন ও রায়শ্রী উত্তর ইউনিয়ন এবং উত্তর-পশ্চিমে বরুড়া উপজেলার লক্ষ্মীপুর ইউনিয়ন অবস্থিত।
মুদাফফরগঞ্জ দক্ষিণ ইউনিয়ন লাকসাম উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম লাকসাম থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।
এই ইউনিয়নের একমাত্র নদী ডাকাতিয়া নদী, যা ইউনিয়নের দক্ষিণ-পূর্ব সীমানা বরাবর শান্তির বাজার, কালিয়াপুর, শ্রীয়াং গ্রামের পাশ দিয়ে প্রবাহিত হয়েছে। আর উল্লেখযোগ্য খালের মধ্যে রয়েছে কার্জন খাল, যা যথাক্রমে জনার্দ্দনপুর, ফুলহরা, কাগৈয়া, ছোট পরানপুর, জগতপুর, শ্রীয়াং বাজার, কালিয়াপুর গ্রামের পাশ দিয়ে প্রবাহিত হয়ে দক্ষিণ শ্রীয়াং এর নিকট ডাকাতিয়া নদীতে মিশে গিয়েছে।
কান্দিরপাড় ইউনিয়ন

কান্দিরপাড় বাংলাদেশের কুমিল্লা জেলার অন্তর্গত লাকসাম উপজেলার একটি ইউনিয়ন।
কান্দিরপাড় ইউনিয়ন পূর্বে পশ্চিমগাঁও ইউনিয়ন নামে পরিচিত ছিল।
লাকসাম উপজেলার মধ্যাংশে কান্দিরপাড় ইউনিয়নের অবস্থান। এ ইউনিয়নের পশ্চিমে মুদাফফরগঞ্জ দক্ষিণ ইউনিয়ন ও মুদাফফরগঞ্জ ইউনিয়ন, উত্তরে বাকই ইউনিয়ন, উত্তর-পূর্বে লালমাই উপজেলার পেরুল দক্ষিণ ইউনিয়ন, পূর্বে লাকসাম পৌরসভা এবং দক্ষিণে গোবিন্দপুর ইউনিয়ন ও মনোহরগঞ্জ উপজেলার মৈশাতুয়া ইউনিয়ন অবস্থিত।
কান্দিরপাড় ইউনিয়ন লাকসাম উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম লাকসাম থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।
গোবিন্দপুর ইউনিয়ন, লাকসাম

গোবিন্দপুর বাংলাদেশের কুমিল্লা জেলার অন্তর্গত লাকসাম উপজেলার একটি ইউনিয়ন।
গোবিন্দপুর ইউনিয়নের আয়তন ৯ বর্গ কি.মি.।
ব্রিটিশ শাসনামলের আনুমানিক ১৯৪৩ সালে প্রথম লাকসাম উপজেলার অধীনে বর্তমান মোহাম্মদপুর গ্রামে গোবিন্দপুর ইউনিয়নের কার্যালয় গঠিত হয়। ঐ সময়ে ইউনিয়নের চেয়ারম্যানকে গ্রাম সরকার বলা হত।
১৯৫০ সালে পাকিস্তান শাসনামলে গ্রাম প্রেসিডেন্ট এর পদকে ইউনিয়ন চেয়ারম্যান পদবী ঘোষণা করা হয়। 
গোবিন্দপুর ইউনিয়নের নাম নিয়ে দুটি জনশ্রুতি রয়েছে, পূর্বে গোবিন্দপুর ইউনিয়নের অধিকাংশ ছিল হিন্দুদের আধিপত্য। রাধারমন গোবিন্দ ও আশু গোবিন্দ ছিলেন গোবিন্দপুর গ্রামের ধনাঢ্য ব্যক্তিদের মধ্যে অন্যতম তারাই প্রথম গোবিন্দপুর গ্রামের নামের প্রস্তাবকারী ছিলেন। তাদের এই প্রস্তাবের কারণে গ্রামটির নামকরণ করা হয়।
লাকসাম উপজেলার দক্ষিণাংশে গোবিন্দপুর ইউনিয়নের অবস্থান। এ ইউনিয়নের উত্তরে কান্দিরপাড় ইউনিয়ন, উত্তর-পূর্বে লাকসাম পৌরসভা, পূর্বে উত্তরদা ইউনিয়ন, দক্ষিণে মনোহরগঞ্জ উপজেলার খিলা ইউনিয়ন এবং পশ্চিমে মনোহরগঞ্জ উপজেলার মৈশাতুয়া ইউনিয়ন অবস্থিত।
গোবিন্দপুর ইউনিয়ন লাকসাম উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম লাকসাম থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।
লাকসাম উপজেলা থেকে মনোহরগঞ্জ যেতে পৌরসভার ০৭ নং ওয়ার্ড গাজীমুড়ার পরেই মোহাম্মদপুর গ্রামে গোবিন্দপুর ইউনিয়নের কার্যালয় অবস্থিত। উপজেলা সদর হতে ইউনিয়নের দূরত্ব ১ কি.মি.। একই সড়কে মনোহরগঞ্জ থেকে মৈশাতুয়া ইউনিয়নের আশিরপাড় বাজার থেকে ৩ কি.মি. আসলেই গোবিন্দপুর ইউনিয়ন অবস্থিত।
এই ইউনিয়নের একমাত্র নদী ডাকাতিয়া নদী, যা ইউনিয়নের উত্তর সীমানা বরাবর প্রবাহিত হয়েছে। আর উল্লেখযোগ্য খালের মধ্যে রয়েছে ঘাঘরিয়া ও নলুয়া। ঘাঘরিয়া খালটি ইউনিয়নের দক্ষিণ সীমানা মেল্লা গ্রামের পাশ দিয়ে প্রবাহিত হয়েছে। এবং নলুয়া খালটি ইউনিয়নের মোহাম্মদপুর গ্রাম নিকট ডাকাতিয়া নদীর থেকে শুরু হয়ে উত্তরদা ইউনিয়নের বুক চিরে দক্ষিণ দিক বরাবর প্রবাহিত হয়ে রাজাপুর (দঃ) নূরানী মাদ্রাসার নিকট এসে ঘাঘরিয়া খালে মিশেছে।
উত্তরদা ইউনিয়ন

উত্তরদা বাংলাদেশের কুমিল্লা জেলার অন্তর্গত লাকসাম উপজেলার একটি ইউনিয়ন।
লাকসাম উপজেলার দক্ষিণাংশে উত্তরদা ইউনিয়নের অবস্থান। এ ইউনিয়নের উত্তর ও পূর্বে আজগরা ইউনিয়ন, উত্তরে লাকসাম পৌরসভা, উত্তর ও পশ্চিমে গোবিন্দপুর ইউনিয়ন এবং দক্ষিণে মনোহরগঞ্জ উপজেলার খিলা ইউনিয়ন ও নাঙ্গলকোট উপজেলার আদ্রা উত্তর ইউনিয়ন অবস্থিত।
উত্তরদা ইউনিয়ন লাকসাম উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম লাকসাম থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।
এই ইউনিয়নের কোনো নদী নেই। আর উল্লেখযোগ্য খালের মধ্যে রয়েছে নলুয়া ও ঘাঘরিয়া। 
ঘাঘরিয়া খালটি ইউনিয়নের দক্ষিণ সীমানা বরাবর যথাক্রমে হারাখাল, পোলইয়া, রাজাপুর, বরইমুড়ী ও নাড়িদিয়া গ্রাম দিয়ে প্রবাহিত হয়েছে। আর নলুয়া খালটি গোবিন্দপুর ইউনিয়নের মোহাম্মদপুর গ্রাম নিকট ডাকাতিয়া নদীর থেকে শুরু হয়ে এই ইউনিয়ের বুক চিরে দক্ষিণ দিক বরাবর প্রবাহিত হয়ে রাজাপুর (দঃ) নূরানী মাদ্রাসার নিকট এসে ঘাঘরিয়া খালে মিশেছে।
আজগরা ইউনিয়ন

আজগরা বাংলাদেশের কুমিল্লা জেলার অন্তর্গত লাকসাম উপজেলার একটি ইউনিয়ন।
লাকসাম উপজেলার দক্ষিণ-পূর্বাংশে আজগরা ইউনিয়নের অবস্থান। এ ইউনিয়নের উত্তরে লাকসাম পূর্ব ইউনিয়ন ও লাকসাম পৌরসভা, পশ্চিমে ও দক্ষিণে উত্তরদা ইউনিয়ন, দক্ষিণ-পূর্বে নাঙ্গলকোট উপজেলার হেসাখাল ইউনিয়ন এবং পূর্বে নাঙ্গলকোট উপজেলার মক্রবপুর ইউনিয়ন ও পেড়িয়া ইউনিয়ন অবস্থিত।
আজগরা ইউনিয়ন লাকসাম উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম লাকসাম থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।
এই ইউনিয়নে কোনো নদী নেই। আর উল্লেখযোগ্য খালের মধ্যে রয়েছে ঘাঘরিয়া খাল, যা ইউনিয়নের সামান্য দক্ষিণ সীমানা বরাবর চরবাড়ীয়া গ্রামের পাশ দিয়ে বয়ে গিয়েছে।
লাকসাম পূর্ব ইউনিয়ন

লাকসাম পূর্ব ইউনিয়ন বাংলাদেশের কুমিল্লা জেলার অন্তর্গত লাকসাম উপজেলার একটি ইউনিয়ন। 
লাকসাম উপজেলার পূর্বাংশে লাকসাম পূর্ব ইউনিয়নের অবস্থান। এ ইউনিয়নের পশ্চিমে লাকসাম পৌরসভা, দক্ষিণে আজগরা ইউনিয়ন, পূর্বে নাঙ্গলকোট উপজেলার পেড়িয়া ইউনিয়ন ও লালমাই উপজেলার বেলঘর দক্ষিণ ইউনিয়ন এবং উত্তরে লালমাই উপজেলার বেলঘর উত্তর ইউনিয়ন ও পেরুল দক্ষিণ ইউনিয়ন অবস্থিত।
লাকসাম পূর্ব ইউনিয়ন লাকসাম উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম লাকসাম থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।
শিক্ষা ব্যবস্থাগত দিক থেকে লাকসাম পূর্ব ইউনিয়ন তথা নরপাটি ইউনিয়ন বেশ সমৃদ্ধ। এখানে কয়েক ধরনের তথা মিশ্র শিক্ষা ব্যবস্থার উপস্থিতি দেখা যায়। এই ইউনিয়নে প্রাথমিক বিদ্যালয়, মাধ্যমিক বিদ্যালয়, বেশ কয়েকটি দাখিল মাদ্রাসা, আলিয়া মাদ্রাসা, ঐতিহ্যবাহী ধর্মীয় শিক্ষা প্রতিষ্ঠান যেমন: মক্তব, হাফেজিয়া খানা ইত্যাদি রয়েছে। তবে এই ইউনিয়নে কোন ইংরেজী মাধ্যম স্কুল, কিন্ডারগার্টেন (কেজি স্কুল) নেই। এছাড়াও নেই কোন কারিগরী শিক্ষা প্রতিষ্ঠান বা ভোকেশনাল ইন্সটিটিউট। মেয়ে বা নারীদের জন্য নেই কোন পৃথক বালিকা বিদ্যালয়। 
ছেলে-মেয়ে উভয়ই শিক্ষা প্রতিষ্ঠানে অংশগ্রহণ করতে পারে। নারী শিক্ষার জন্য এখানে তেমন কোন সাংস্কৃতিক প্রতিবন্ধকতা নেই। সার্বিক শিক্ষার হারের মধ্যে নারী শিক্ষা এখনও আনুপাতিক হারে কম। তবে অভিভাবকবৃন্দের মধ্যে সচেতনতা বৃদ্ধি পাওয়ার কারণে এখন সবাই তাদের পরিবারের শিশুদের স্কুলে পাঠাচ্ছে। 
১. ফুলগাঁও ফাজিল মাদ্রাসা, ফুলগাঁও
২. ফুলগাঁও সরকারি প্রাথমিক বিদ্যালয়, ফুলগাঁও
৩. নরপাটি বহুমুখী উচ্চ বিদ্যালয়, নরপাটি
৪. পেঁচরা দাখিল মাদ্রাসা, পেঁচরা
৫. এলাইচ সরকারি প্রাথমিক বিদ্যালয়,এলাইচ
৬.ডোমবাড়িয়া সরকারি প্রাথমিক বিদ্যালয়. ডোমবাড়িয়া 
লাকসাম পূর্ব ইউনিয়নে দৃশ্যমান অনেক উন্নয়ন হয়েছে।লাকসাম চৌদ্দগ্রাম রোড এবং এর শাখা রোডগুলো পাকা সড়ক।লাকসাম যুক্তিখোলা রোড এবং শাখা সড়কগুলো পাকা সড়ক।ব্রিজ, কালভার্ট সহ অনেক উন্নয়নের ফলে,যোগাযোগ ব্যবস্থা এখন অনেকটাই উন্নত 
১. ফুলগাঁও বাজার (ইউনিয়নের প্রথম ও সর্ববৃহৎ হাট-বাজার)
২. নরপাটি বাজার
৩. এলাইচ বাজার
নরপাটি ইউনিয়নের কয়েকজন প্রখ্যাত ব্যক্তির নাম নিচে দেওয়া হলো-
১/ জনাব আলহ্বাজ আবুল কালাম আজাদ, সাবেক চেয়ারম্যান, ৭নং লাকসাম পূর্ব ইউনিয়ন পরিষদ।
২। জনাব আলহ্বাজ সায়েদুর রহমান খান সাচ্ছু, সাবেক চেয়ারম্যান,
সফ্রোলজী

শরীর আর মনের নিবিড় সম্পর্কের ধারাবাহিকতাকে কায়োমনোবিজ্ঞান বলা হয়। মানুষের শরীরের সাথে মনের একটি বিশেষ সম্পর্ক আছে। আমরা জানি, মন ভালো থাকলে শরীর ভালো থাকে, শরীর ভালো থাকলে মন ভালো থাকে। পক্ষান্তরে শরীরে কোন সমস্যা দেখা দিলে মনের ওপর চাপ পড়ে আর মনের ওপর চাপ পড়লে সুস্থ শরীরকেও নির্জীব মনে হয়। 
ইংরেজি সফ্রোলজী  শব্দটা মূলত এসেছে গ্রীক তিনটি শব্দ sôs , phren ও  logo থেকে। sôs এর বাংলা অর্থ "তরঙ্গ", phren মানে "মন" বা "আত্মা" আর logo মানে "বিজ্ঞান"। এই তিনের সমন্বয় করা হলে আভিধানিক ভাবে বলা যেতে পারে "মনোতরঙ্গবিজ্ঞান"।  
১৯৬০ সালে কলম্বিয়ার আলফনসো কাইছেদো (Alfonso Caycedo) কর্তৃক আবিষ্কৃত "কায়োমনোবিজ্ঞান"  বর্তমানে চিকিৎসা বিজ্ঞান ও আত্মউন্নয়নে ব্যবহৃত হচ্ছে। 
যদিও ১৯৬৫ থেকে ১৯৬৮ এর মধ্যে আলফনসো কাইছেদো কৌতূহল মেটাতে এশিয়ায় পদার্পণ করেন। ওই সময় তিনি ভারতের যোগব্যায়াম, তিব্বতি বৌদ্ধধর্ম এবং জাপানি জৈনধর্ম এর প্রতি আকর্ষণ বোধ করেন। তিনি অনুধাবন করতে সক্ষম হন যে মানুষ স্বেচ্ছায় মানব শরীর ও মনের সাথে সন্ধি ঘটাতে সক্ষম। যার ফলশ্রুতিতে দেহের ও মনের মিলন মেলা ঘটাতে সক্ষম হন এবং এর মধ্য দিয়ে মানুষ তার অস্তিত্ব অনুধাবন ও নিয়ন্ত্রণ করতে পারে।
১৯৭০ সালে বার্সেলোনায় প্রায় ১৫০০ জন পেশদার নিয়ে সর্বপ্রথম স্মমেলন অনুষ্ঠিত হয়। এর মধ্য দিয়ে সফ্রোলজী আন্তর্জাতিক ভাবে স্বীকৃতি লাভ করে।
১৯৮৫ সালে তিনি প্যারিসে আসেন এবং ৪° এর পদ্ধতিটি প্রদর্শন করেন যা ফ্রান্সে গ্রহণযোগ্যতা লাভ করে। যদিও সেই সময় থেকে ফ্রান্সে সফ্রোলজী ব্যবহার হয়ে আসছিল কিন্তু এটির রাষ্ট্রীয় স্বীকৃতী ছিলনা কাঠামোগত কারণে। ২০০৪ সালে প্যারিসে Institut de Formation à la Sophrologie নামক এই প্রতিষ্ঠানটি মন্ত্রণালয়ের যাবতীয় শর্ত পূরণ করে একটি ডিগ্রীর কোর্সে রূপান্তরিত করতে সক্ষম হয়। এই প্রতিস্থানের পরিচালিকা Catherine Aliotta। বর্তমানে ফ্রান্সে কায়োমনোবিজ্ঞান বা সফ্রোলজী রাষ্ট্র কর্তৃক স্বীকৃত।  
সফ্রোলজীর মূল তত্বের একাংশ ভারতবর্ষ থেকে পশ্চিমে এলেও সেখানে সফ্রোলজীর চর্চা তেমন পরিলক্ষিত হয়না। Chambre Syndicale de la Sophrologie এর তথ্য অনুযায়ী বর্তমানে বাংলাদেশের একমাত্র ও প্রথম বাংলাভাষী সফ্রোলজীস্ট হিসেবে স্বীকৃতী পেয়েছেন জনাব Golam Rabbane.
বরুড়া থানা

বরুড়া থানা বাংলাদেশের কুমিল্লা জেলার অন্তর্গত বরুড়া উপজেলার একটি থানা।
১৯৪৮ সালের ২৪ মার্চ বরুড়া থানা প্রতিষ্ঠিত হয়।
বরুড়া উপজেলার ১টি পৌরসভা ও ১৬টি ইউনিয়নের প্রশাসনিক কার্যক্রম বরুড়া থানার আওতাধীন।